| Fellestunnelen |
| --- |
|  |
| 

|  |  |  |  |  |
| --- | --- | --- | --- | --- |
|  |  |  | km | fra Stortinget |
|  |  |  |  | Holmenkollbanen |
|  |  |  |  | Sognsvannsbanen, T-baneringen |
|  |  |  |  | Kolsås- og Røabanen |
|  |  |  | 2,7 | Majorstuen (1898) | 47,7 |
|  |  |  | 2,4 | *Valkyrie plass* *(1928–1985)* | 41,5 |
|  |  |  |  | Homansbyen stasjon foreslått |
|  |  |  | 0,7 | Nationaltheatret (1928) overgang til Drammenbanen | 5,4 |
|  |  |  |  |  |
|  |  |  | 0,0 | Stortinget (1977) | -9 |
|  |  |  |  |  |
|  |  |  |  |  |
|  |  |  | 0,5 | Jernbanetorget (1966) overgang til Oslo S | -5,2 |
|  |  |  |  | Akerselva |
|  |  |  | 1,0 | Grønland (1966) |
|  |  |  | 2,1 | Tøyen (1966) | 22,2 |
|  |  |  |  | Lambertseter-, Østensjø- og Furusetbanen |
|  |  |  |  | Grorudbanen, T-baneringen |
|  |  |  |  |  |  |  |

 |

Jernbanetorget stasjon
Inngangen til fellestunnelen ved Majorstuen stasjon.
**Fellestunnelen**, eller **fellesstrekningen**, er delen av T-banesystemet i Oslo som trafikkeres av alle T-banelinjene. Den strekker seg fra Majorstuen stasjon i vest til Tøyen stasjon i øst og har en lengde på 4,8 km.

Et stykke mellom Stortinget og Nationaltheatret stasjoner går fellestunnelen oppå jernbanetunnelen Oslotunnelen.

T-banen på vei inn og ut av inngangen til Fellestunellen ved Majorstuen stasjon

Kapasitet og avganger
---------------------

Det er kapasitet til syv avganger i kvarteret vest for Stortinget stasjon. Denne kapasiteten er fullt utnyttet, med kvartersavganger på alle linjer unntatt linje 4 og 5 (som har to avganger i kvarteret). Øst for Stortinget stasjon er det kapasitet til åtte avganger i kvarteret, forutsatt at en avgang i kvarteret snur ved hjelp av vendesløyfen ved Stortinget stasjon. Denne kapasiteten utnyttes i dag fullt ut, der annenhver avgang på linje 3 (som trafikkerer Østensjøbanen) går til/fra Stortinget.

Antall reisende og tilbud
-------------------------

Flere av stasjonene her er noen av de mest brukte kollektivpunktene i Oslo, siden:

* Strekningen går gjennom hele sentrum av Oslo (Majorstuen til Vaterland) i en vest-øst-retning
* Det er hyppige T-baneavganger (som nevnt over)
* Det er flere knutepunkter, både mellom de ulike T-banestrekningene og til andre transportmiddel som buss, trikk og tog:
	+ På Majorstuen stasjon møtes fire T-banestrekninger, tre trikkeruter, og flere bussruter
	+ Nationaltheatret stasjon og Jernbanetorget stasjon har overgang til trikk og spesielt tog
	+ Grønland stasjon har overgang til Oslo bussterminal
	+ På Tøyen stasjon møtes tre T-banestrekninger

De seks stasjonene her dominerer derfor toppen av listen over knutepunkter i Oslo med flest reisende, med Jernbanetorget/Oslo S som soleklar nummer en, og Majorstuen stasjon som nummer to.

### Oversikt

Reisetid og avstander sett fra Majorstuen, siden dette er den eldste stasjonen som man opprinnelig bygde østover fra.

| Stasjon | Reisetid fra forrige stasjon | Distanse fra forrige stasjon | Antall reisende via t-bane |
| --- | --- | --- | --- |
| Majorstuen | - | - | 27.360 |
| Nationaltheatret | 2 min | 2,0 km | 27.623 |
| Stortinget | 2 min | 0,7 km | 16.301 |
| Jernbanetorget | 1 min | 0,5 km | 37.091 |
| Grønland | 1 min | 0,5 km | 10.600 |
| Tøyen | 2 min | 1,1 km | 14.062 |
| Totalt | 8 min | 4,8 km | 133.037 |

Siden t-banenettet totalt har 268 000 daglige reisende (pr 2009), benytter dermed halvparten seg av de seks stasjonene i Fellestunnelen.

Historie
--------

Majorstuen stasjon var opprinnelig endestasjon for Holmenkollbanen som åpnet i 1898 som en trikkelinje. Den første delen av fellestunnelen åpnet i 1928 da undergrunnsbanen forlenget Holmenkollbanen til Nationaltheatret. I 1966 ble tunnelens østlige del åpnet da det nye T-banenettverket i Oslo øst fikk endestasjon på Jernbanetorget. Tunnelen ble forlenget fra Jernbanetorget til Stortinget stasjon i 1977, og i 1987 ble også den vestlige delen av T-banenettet ført fram hit. Vogner som trafikkerte det østlige nettverket kunne imidlertid ikke trafikkere det vestlige eller omvendt, fordi banene i vest var utstyrt med kontaktledninger mens de i øst hadde strømskinner. Dette ble løst i 1993 da Sognsvannsbanen og fellestunnelen ble ombygd til strømskinnedrift. For de vestlige linjene som fremdeles hadde kontaktledning, ble det brukt vogner med både pantograf og forbindelse til strømskinner. Disse vognene skiftet fra den ene strømkilden til den andre på stasjoner vest for Majorstuen. Et slikt skifte foregikk på Holmenkollbanen og Kolsåsbanen på henholdsvis Frøen og Montebello, der kontaktledningen tok over for den gule strømskinnen som i dag finnes på hele T-banenettet. Disse linjene ble bygget om til strømskinnedrift da den gamle vognparken ble byttet ut med vogner uten pantografer (MX3000) i løpet av siste halvdel av 2000-årene.

Referanser
----------

1. ↑  «T-banestasjonene i øst». Oslo Sporveier. Arkivert fra originalen 8. mars 2008. Besøkt 3. juli 2007.
2. ↑  «T-banen er rustet for fremtiden». Besøkt 15. august 2015.
3. ↑  «Rutetabell for T-banen» (PDF). Ruter AS. 7.10.2019. Besøkt 22.11.2019. [*død lenke*]
4. ↑  *03 Passasjertall T-bane - hverdager* (2010) fra Kollektivanbud.no
5. ↑  «K2010. Ruters strategiske kollektivtrafikkplan» (PDF). Ruter AS. september 2009. Arkivert fra originalen (PDF) 22. november 2009. Besøkt 6. oktober 2010.
6. ↑  «Milepæler 1875–2005». Oslo Sporveier. Arkivert fra originalen 29. april 2008. Besøkt 3. juli 2007.

| * v
* d
* r
 T-banelinjer i Oslo |
| --- |
| 
* T-banen i Oslo#Linje 3 Kolsåsbanen
* T-banen i Oslo#Linje 2 Røabanen
* T-banen i Oslo#Linje 1 Holmenkollbanen
* T-banen i Oslo#Linje 5 Sognsvannsbanen
* T-banen i Oslo#Linje 4 T-banen i Oslo#Linje 5 T-baneringen
* T-banen i Oslo#Linje 4 Lørenbanen
* T-banen i Oslo#Linje 4 T-banen i Oslo#Linje 5 Grorudbanen
* T-banen i Oslo#Linje 2 Furusetbanen
* T-banen i Oslo#Linje 3 Østensjøbanen
* T-banen i Oslo#Linje 1 T-banen i Oslo#Linje 4 Lambertseterbanen
* T-banen i Oslo#Linje 1 T-banen i Oslo#Linje 2 T-banen i Oslo#Linje 3 T-banen i Oslo#Linje 4 T-banen i Oslo#Linje 5 Fellestunnelen
* T-banen i Oslo#Linje 1 T-banen i Oslo#Linje 2 T-banen i Oslo#Linje 3 T-banen i Oslo#Linje 4 Fellesstrekningen i øst

 | Bergkrystallen stasjon med MX3000 |

Portal: Oslo